REPUBLIKA HRVATSKA

ZAGREBAČKA ŽUPANIJA

OSNOVNA ŠKOLA LUKA

Luka,Trg sv. Roka 3

10 296 Luka

Matični broj škole: 02162385

OIB škole: 49289776013

<tel:01> 33 94 940

fax: 01 33 94 927

KLASA: 400-02/19-01/02

URBROJ: 238/18-121-19-1

Luka, 19. prosinca 2019.godine

**OBRAZLOŽENJE FINANCIJSKOG PLANA OSNOVNE ŠKOLE LUKA ZA 2020., i PROJEKCIJA ZA 2021 i 2022 GODINU**

**1. Djelokrug rada proračunskog korisnika**

Osnovna škola Luka u šk. godini 2019./2020. ima 111 učenika u 8 razrednih odjela od I.-VIII. razreda. Nastava je organizirana u dvije smjene- jutarnjoj i poslijepodnevnoj u petodnevnom radnom tjednu.

Nastava (redovita, izborna, dopunska i dodatna, izvannastavne aktivnosti) se izvodi prema Nastavnom planu i programu Ministarstva znanosti i obrazovanja, prema Godišnjem planu i programu Škole te Kurikulumu Škole za 2019./2020. školsku godinu.

**2. Obrazloženje programa rada školske ustanove**

Osnovna škola obavlja djelatnost odgoja i obrazovanja učenika. Ciljevi odgoja i obrazovanja u školskim ustanovama su:

* sustavan način poučavanja učenika, unapređivanje intelektualnog, tjelesnog, društvenog, moralnog, estetskog i duhovnog razvoja učenika u skladu s njihovim sposobnostima i sklonostima
* razvija svijest o nacionalnoj pripadnosti, očuvanju povijesno-kulturne baštine i nacionalnog identiteta,
* odgajanje i obrazovanje, osposobljavanje za odgovorno sudjelovanje u demokratskom i multikulturalnom svijetu, za poštivanje različitosti
* osposobljava učenike za cijelo životno učenje

Sve nabrojeno Škola ostvaruje u sklopu redovne nastave, dodatne, dopunske, izborne nastave te slobodnih aktivnosti, sudjelujući u projektima, organizirajući posjete kulturnim ustanovama, organizirajući izvan-učioničku nastavu, izlete, Školu u prirodi za učenike 4. razreda i ostale izvanškolske aktivnosti.

Zaposleni učitelji rade na vlastitom usavršavanju tj. permanentnim usavršavanjem (seminari, stručni skupovi, aktivi) podižu kvalitetu nastavnog rada.

**3. Zakonske i druge podloge na kojima se zasniva program rada škole**

Zakonske podloge na kojima se zasnivaju programi odgoja i obrazovanja su:

* Zakon o odgoju i obrazovanju u osnovnoj i srednjoj školi ( „Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17,68/18). Njime je propisano da se u državnom proračunu osiguravaju sredstva za financiranje školskih ustanova čiji je osnivač Republika Hrvatska jer osnovne škole obavljaju djelatnost osnovnog odgoja i obrazovanja.
* Zakon o ustanovama (NN br. 76/93, 29/97, 47/99, 35/08)
* Zakon o državnom proračunu (NN br. 87/08.136/12,15/15)
* Zakon o javnoj nabavi
* Pravilnik o proračunskom računovodstvu i računskom planu NN br. 124/14
* Hrvatski pedagoški standard,
* Statut škole,
* Godišnji plan i program rada škole za 2019./2020.
* Kurikulum Škole 2019./2020.

**4. Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove za nastavnu, a ne kalendarsku godinu. Odstupanja u realizaciji financijskog plana su moguća u slučaju pomicanja nekih aktivnosti iz jednog u drugo polugodište (dvije kalendarske godine).

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava financiranja rada Osnovne škole su:

* Državni proračun
* Proračun jedinice lokalne samouprave-općina Luka
* Sredstva osnivača-Proračun Zagrebačke županije
* Prihodi - uplate roditelja za posebne aktivnosti škole ( izleti, škola u prirodi)
* Vlastiti prihodi
* Prihodi posebne namjene, uplate za školsku prehranu učenika

**Prihodi iz državnog proračuna**

Planom prihoda za 2020. godinu iz državnog proračuna predviđeno je 2. 725.000,00 kn, a utrošit će se na rashode za zaposlene: 2.695.000 kn za plaće, doprinose za plaće, ostale rashode za zaposlene - regres, božićnice, naknada za invalide te naknadu za prijevoz radnika –prema kolektivnom ugovoru. 29.500,00 kn predviđeno je za nabavu udžbenika za školsku godinu 2020/2021.

**Prihodi od Županije**

Zagrebačka županija prema *Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnih škola*, osigurava sredstva koja su nužna za realizaciju nastavnog plana i programa osnovnoškolskog obrazovanja. Rashode i izdatke smo planirali u skladu s realnim potrebama naše ustanove i prema navedenim Uputama za izradu proračuna. Sredstva su planirana za materijalne i financijske rashode - opće troškove, troškove energenata, prijevoz učenika i liječničke preglede zaposlenika te za materijal, dijelove i usluge tekućeg i investicijskog održavanja škole. U financijskom planu su predviđena i sredstva za tekući projekt T1000021 Pomoćnici u nastavi- Prsten potpore II i III te T100030- Školska shema.

**Prihodi od jedinice lokalne samouprave-općine Luka**

Jedinica lokalne samouprave - općina Luka svake godine u svojem proračunom planira sredstva za sufinanciranje: škole u prirodi za sve učenike 4. razreda naše Škole, za sufinanciranje ŠSD, sufinanciranje školskih natjecanja, za sufinanciranje prehrane socijalno ugroženih učenika u stopostotnom iznosu i sufinanciranje školske kuhinje svim ostalim učenicima škole u iznosu od 3,00 kn (*Odluka Općinskog vijeća od 25.2.2016.godine)* Planirana sredstva za 2020. iz općinskog proračuna su malo uvećana u odnosu na planirana u 2019. godini. Općina sufinancira dio za školske udžbenike i dio projektne dokumentacije za novu zgradu škole.

**Namjenski prihodi od sufinanciranja**

Namjenski prihodi odnose se na uplate roditelja za posebne aktivnosti škole ( izleti, škola u prirodi, posjete kinu, kazalištu).

**Vlastiti prihodi**

Planirani prihodi od zakupa dvorane iznose 10.000,00 kn.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

- Školsku godinu 2018./2019. uspješno su završili svi učenici škole, njih 109.

- Tijekom šk. godine učenici su sudjelovali na različitim natjecanjima i postigli zapažene rezultate na županijskom natjecanju mladih tehničara, na različitim likovnim natječajima i na natjecanju Croatian Makers lige. Za postignute rezultate učenici su nagrađeni knjigama.

- Stručno usavršavanje učitelja i djelatnika škole realizirano je sudjelovanjem na

seminarima, stručnim aktivima i drugim oblicima edukacije i cijelo životnog obrazovanja

i za to je u 2019. godini utrošeno 850,00 kn. U 2020. predviđeno je više sredstava za službena putovanja radi edukacija i seminara.

Donacije Croatia osiguranja u iznosu od 1000,00 kn te TV nagrada od 3000,00 kn potrošit će se u 2020.godini za uređenje okoliša.

Ravnateljica u.z.:

Renata Meglić